Diskusjon:Forbrytelser mot menneskeheten

message: Asav har tilbakestilt min redigering der jeg etterlyser kilde for termen forbrytelse mot menneskeligheten på norsk. En tysk utgave av Hanna Arendts bok kan selvsagt ikke belegge begrepsbruken på norsk. «Forbrytelser mot menneskeligheten» framstår kun som en enkeltbrukers oversettelsestolkning. På norsk er forbrytelse mot menneskeheten innarbeidet begrep, faglig og juridisk (jf. Straffelovens § 102). Jeg forslår at fotnoten tas ut, med mindre den kildebelegges solid på at «forbrytelse mot menneskeligheten» er et alternativ som faktisk benyttes parallelt med «forbrytelse mot menneskeheten» i norsk fagspråk. Vennlig hilsen, – Ordensherre (diskusjon) 19. sep. 2020 kl. 20:12 (CEST)
replies: text: Ordensherres påstand om at dette er min individuelle tolkning er faktisk uriktig. Det dreier seg her om en legitim referanse fra den tyske utgaven, hvor selve begrepsbruken blir diskutert. Tyske Wikipedia har faktisk et eget avsnitt om begrepet menneskelighet vs. menneskehet, se de:Verbrechen gegen die Menschlichkeit#Zur Terminologie: „Verbrechen gegen die Menschlichkeit“ oder „… gegen die Menschheit“?. Problemet som ligger til grunn er at de engelske og franske uttrykkene humanity og humanité ikke i seg selv er entydige, hva som fører til at de  på germanske sprog kan gjengis både som menneskelighet vs. menneskehet. Den første betydningen er åpenbart lagt til grunn under Nürnbergprosessene, hvor forbrytelsene er beskrevet som crime capital contre la conscience que l’homme se forme aujourd’hui de sa condition en tant que tel. (Se originaltekst.) Det er disse prosessene som i sin alminnelighet blir regnet som gjeldende folkerett på området. Hvilken versjon man skal bruke på germanske sprog er utvilsomt omstridt; derved er det imidlertid ikke sagt eller noe faktisk belegg for at den ene er «bedre» enn den andre. Spesielt hva angår forbrytelser som ikke er så store i omfang som f.eks. shoa, er det neppe tale om forbrytelser mot hele menneskeheten, men mot den menneskelige egenart og samvittighet og alt det innebærer, altså contre la conscience que l’homme se forme aujourd’hui de sa condition en tant que tel. Se ellers også artikkelen Menschenrechtsverbrechen vor Gericht, hvor Rainer Huhle fra Friedrich-Alexander-University of Erlangen-Nürnberg diskuterer spørsmålet mer inngående. Han faller forøvrig ned på Arendts tolkning. Asav (diskusjon) 19. sep. 2020 kl. 20:32 (CEST)
replies: text: :Problemet her var vel ikke at denne diskusjonen finnes på andre språk, som tysk (og fransk og engelsk), men at forbrytelse mot menneskeligheten framsto som en nærmest likestilt term med forbrytelse mot menneskeheten. Det er det ikke grunnlag for, termen er entydig forbrytelse mot menneskeheten på norsk. Har tilført et par referanser som går på begrepsdiskusjonen på norsk. Vennlig hilsen, – Ordensherre (diskusjon) 20. sep. 2020 kl. 10:06 (CEST)

text: Hei @Asav. Her en gammel diskusjon. Møse bruker faktiske begge formene, mulig at det er en typo. Og Christian Sørensen. Kjetil Fretheim henviser til den forelesning i sin drøfting: "Med andre ord er det her henvisninger både til folkemord, «crimes against humanity» – oftest som her oversatt med «forbrytelse mot menneskeheten» selv om «forbrytelser mot menneskeligheten» ville vært mer presist". Hilsen Erik d.y. 17. jan. 2024 kl. 17:46 (CET)
replies: text: :Boken om Bormann (oversatt) bruker "menneskeligheten"

text: :Dag Einar Thorsen mener "menneskeligheten" er best oversettelse  Hilsen Erik d.y. 17. jan. 2024 kl. 17:50 (CET)
thread_title:  «Forbrytelse mot menneskeligheten» 

message: Jeg har nettopp endret 1 ekstern(e) lenke(r) i artikkelen Forbrytelser mot menneskeheten. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20201029044349/http://pacem.no/2016/forbrytelser-mot-menneskeheten/ til http://pacem.no/2016/forbrytelser-mot-menneskeheten/
Med hilsen—InternetArchiveBot (Rapporter feil) 10. jun. 2023 kl. 16:12 (CEST)
thread_title:  Endret eksterne lenker